Author: Asta Urb
Last saved by: Erko Kalev
Company: Haapsalu Linnavalitsus

K O R R A L D U S

Haapsalu,							    	21.juuli 2010 nr 433

Projekteerimistingimuste kinnitamine 
(F.J.Wiedemanni tn 13-10, Haapsalu)

Läbi vaadanud 13.07.2010 esitatud taotluse nr 7-2.15/2900 F.J.Wiedemanni tn 13 kinnistul asuva hoovis paikneva elamu (F.J.Wiedemanni tn 13-10) remondi- ja laiendusprojekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada F.J.Wiedemanni tn 13-10  Haapsalu asuva elamu remondi- ja laiendusprojekti projekteerimistingimused nr 26-10 (lisatud).
2.	Korraldus teha teatavaks Pavel Nekrašile (xxxxxxxxxxxxxxxxxxxxxx) korralduse koopia saatmisega posti teel, ehitus- ja planeerimisosakonnale (A. Joost).
3.	Korraldus jõustub teatavakstegemisest.
4.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles 
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 26-10  “13” juuli  2010

Tingimused kinnitatud:
Haapsalu Linnavalitsuse korraldusega nr 433
21.juuli 2010

Projekti nimetus | elamu remondi- ja laiendusprojekt
Krundi asukoht | F.J.Wiedemanni tn 13-10, Haapsalu
Taotleja nimi | Pavel Nekraš (omanik xxxxxxxxxxxx)
Krundi andmed | katastritunnus 18301:003:0035, pindala  2174m^2, maakasutuse sihtotstarve - 100% elamumaa.
Projekti koostamisel arvestada alljärgnevat: |

1.	Koostada elamu remondi- ja laiendusprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus esitada asendiplaan M 1:500 topo-geodeetilisel alusplaanil. Hoone laiendamisel soojustuse arvelt tuleb anda ehitise nurkade uued koordinaadid.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
4.	Projekteerimisel arvestada, et krunt asub Haapsalu vanalinna muinsuskaitsealal (reg nr 27013).
5.	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
6.	Projekteerimisel näha ette naturaalsete materjalide kasutamine.   
7.	Elamu eterniidist katusekatte võib asendada käsitsi valtsitud tsinkplekiga, asbestivaba kiudtsement laineplaatidega, onduline. 
8.	Projekteerida räästa lahendus ajaloolise eeskuju alusel. Lahendada vihmavete ära juhtimine katuselt, NB! omale krundile.
9.	Vintskapi võib projekteerida ainult õuepoolsele katusepoolele.
10.	Välispidise soojustamise korral viimistleda välisseinad laia värvitud lauaga. Võimalusel kasutada olemasolevaid originaallaudu. Projekti koosseisus – välisviimistluse värvilahendus.
11.	Projekteerida paekivist korstna taastamine (taastada korstnapits vanade jooniste, foto alusel, korsten katta lubikrohviga, lubjata valgeks, NB! Tellistest korstnapits on keelatud).
12.	Projekteerida ajaloolise konstruktsiooni ja klaasijaotusega puitaknad. 
13.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
14.	Projekt kuulub kooskõlastamisele Muinsuskaitseametiga.
15.	Ehitusseaduse §23 lg 1^1 kohaselt on ehitusloa taotlemisel nõutav enamiku kaasomanike nõusolek projektiga. 
16.	Ehitusloa saamiseks esitada Linnavalitsusele kooskõlastustega köidetud ehitusprojekt 2 eksemplaris.

Lisad: | asendiskeem M 1:500

Tingimused
koostasid:

Ehitus- ja planeerimisosakonna juhataja …………………… Reimo Reimer
Linnaarhitekt               ....……………………………………  Anu Joost
Käesolevad tingimused on kehtivad kahe aasta jooksul alates nende kinnitamisest